
ROMÂNIA

JUDEŢUL VRANCEA


             CONSILIUL LOCAL

AL MUNICIPIULUI FOCŞANI

H O T Ă R Â R E

privind aprobarea alocării din Bugetul Local al Municipiului Focşani pe anul 2018
 a sumei de 2,80 mii lei pentru organizarea de către Consiliul Local al Tinerilor Focşani,
a proiectului “Ani de liceu” – ediția a II-a 
           Consiliul Local al Municipiului Focşani, judeţul Vrancea, întrunit în şedinţă ordinară,

· analizând proiectul de hotărâre iniţiat de Primarul Municipiului Focşani, prin care se propune aprobarea alocării din Bugetul Local al Municipiului Focşani pe anul 2018 a sumei de 2,80 mii lei pentru organizarea de către Consiliul Local al Tinerilor Focşani, a proiectului “Ani de liceu”- ediția a II- a, raportul comun întocmit de Direcţia economică, şi Direcția relații interne și internaționale înregistrat la nr. 23207/19.03.2018;

· văzând avizul favorabil al Comisiei de buget şi administraţie publică;

· având în vedere adresa Consiliului Local al Tinerilor Focşani înregistrată la nr. 21423/14.03.2018;

· în baza art. 36 alin (1), alin. (2) lit. “b” şi alin. (4) lit. “a”, precum şi în temeiul art. 45 alin. (2) lit. “a” din Legea nr. 215/2001 privind administraţia publică locală, republicată în 2007, cu modificările şi completările ulterioare,
H O T Ă R Ă Ş T E :

                 Art. 1 (1) Se aprobă alocarea din Bugetul Local al Municipiului Focşani pe anul 2018 a sumei de 2,80 mii lei pentru organizarea de către Consiliul Local al Tinerilor Focsani, a proiectului “Ani de liceu” – ediția a II- a, pentru achiziţionarea de materiale (cupe, trofee, diplome, afișe, brățări, acces sală, foi duplex, produse alimentare, cărți, ghirlande, baloane heliu, tuburi fluorescente, premii constând în boxă portabilă, căști, stick memorie).
                            (2) Suma prevăzută la alin (1) se  alocă din bugetul propriu al Primăriei Municipiului Focşani de la capitolul bugetar „Cultură, recreere şi religie” (67.02), subcapitolul bugetar „Tineret” (67.02.05.02), articolul bugetar „Programe pentru tineret” (59.08).
               Art. 2 Prezenta hotărâre va fi comunicată de către Serviciul administraţie publică locală, agricultură, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Direcţia relații inetrne și internaționale şi Consiliul Local al Tinerilor Focşani.
        PREŞEDINTE DE ŞEDINŢĂ,

                 Mersoiu Ionuț
                                                                                                    CONTRASEMNEAZĂ,

                                                                                   SECRETARUL MUNICIPIULUI FOCŞANI
                                                                                                      Eduard Marian Corhană                         

